SKAL HILSE FRA FJELLET

Av

Jon Østeng Hov

Skal hilse fra fjellet, jeg kommer med bud;

det lyste så herlig der inne.

På floene vogga myrduna brud,

mens vindene lekte så linne.

Det let i kvar busk, det var slikt et kor;

sang til mitt øre seg søkte.

Og rypa, min elskede, møtte mitt spor,

hvor sti langsmed bekken seg krøkte.

Det glitret i stryket, det blinket i vák,

og gleden i brystet mitt bruste.

Over aurete botn storfisken rák,

mens fjellbrisen vass-skorpa kruste.

Værhardt sto fjellbjørka, vindvridd og låg,

men nævera trivelig smilte,

og under dens lauvheng med glede jeg såg,

at rensflokken stille seg kvilte.

Skal hilse fra fjellet! Det evige land!

Hvor moskus og jerven har bolig.

Min lengsel dit inn er blitt som en brann;

kun der får jeg fred og blir rolig.

